নাসির উল মুলক মসজিদ
নাসির উল মুলক মসজিদ () ইরানের শিরাজে অবস্থিত একটি ঐতিহ্যবাহী মসজিদ। এটি গোলাপী মসজিদ নামেও পরিচিত। শাহ চেরাগ মসজিদটি এর থেকে খুব দূরে নয়। মসজিদটি গোয়াদ-এ-আরবান জেলায় অবস্থিত। ইরানি স্থাপত্যশৌলীতে নির্মিত এই মসজিদ ইরানের অন্যতম সুন্দর একটি মসজিদ। এখানে ইসলামের শিয়া রীতি পালন করা হয়।
মসজিদটি অনেক রঙ্গিন কাঁচ দিয়ে সাজানো হয়েছে। নকশার কারুকাজ অতুলনীয়। মসজিদের ভেতরের জলাশয় সকলের প্রশংসা অর্জন করেছে। অনেকে এই মসজিদকে গোলাপী মসজিদ বলে ডাকে। কারণ এতে অনেক গোলাপী রঙের টাইলস নকশা তৈরীতে ব্যবহৃত হয়েছে।
এই মসজিদ নির্মিত হয়েছে "কাজার  "যুগে। বর্তমানে নাসির উল মুলক এর "এনডাউমেন্ট ফাউন্ডেশন" এর মাধ্যমে মসজিদটির রক্ষণাবেক্ষণ করা হয়। ধারণা করা হয় যে ১৮৭৬ থেকে ১৮৮৮ সালের মধ্যে  মির্জা হাসান আলী (নাসির উল মুলক) এর আদেশে মসজিদটি নির্মাণ করা হয়। তিনি কাজার শাসকদের মধ্যে অন্যতম।  ইরানী স্থপতি মোহাম্মদ হাসান-ই-মেমার এবং মোহাম্মদ রেজা কাশি-সাজ-ই-শিরাজ এই মসজিদের নকশা তৈরী করেন।
এই মসজিদের পুন:প্রতিষ্ঠা, সুরক্ষা এবং রক্ষণাবেক্ষণ নাসির উল মুলক মসজিদের "এনডাউমেন্ট ফাউন্ডেশন " এর মাধ্যমে করা হয়। এই ধারা এখনো অব্যাহত আছে।